CELEX: 62012CA0216
Language: da
Date: 2013-09-19 00:00:00
Title: Forenede sager C-216/12 og 217/12: Domstolens dom (Femte Afdeling) af 19. september 2013 — Caisse nationale des prestations familiales mod Fjola Hliddal (sag C-216/12) og Pierre-Louis Bornand (sag C-217/12) (anmodning om præjudiciel afgørelse fra Cour de cassation du Grand-Duché de Luxembourg — Luxembourg) (Social sikring — forordning (EØF) nr. 1408/71 — aftalen mellem Det Europæiske Fællesskab og Det Schweiziske Forbund — schweiziske statsborgere med bopæl i Schweiz og arbejde i Luxembourg — tildeling af forældreorlovsydelse — begrebet »familieydelse« )

23.11.2013   
            
            
               DA
            
            
               Den Europæiske Unions Tidende
            
            
               C 344/29
            
         Domstolens dom (Femte Afdeling) af 19. september 2013 — Caisse nationale des prestations familiales mod Fjola Hliddal (sag C-216/12) og Pierre-Louis Bornand (sag C-217/12) (anmodning om præjudiciel afgørelse fra Cour de cassation du Grand-Duché de Luxembourg — Luxembourg)
   (Forenede sager C-216/12 og 217/12) (1)
   
   (Social sikring - forordning (EØF) nr. 1408/71 - aftalen mellem Det Europæiske Fællesskab og Det Schweiziske Forbund - schweiziske statsborgere med bopæl i Schweiz og arbejde i Luxembourg - tildeling af forældreorlovsydelse - begrebet »familieydelse«)
   2013/C 344/49
   Processprog: fransk
   
      Den forelæggende ret
   
   Cour de cassation du Grand-Duché de Luxembourg
   
      Parter i hovedsagen
   
   
      Sagsøger: Caisse nationale des prestations familiales
   
      Sagsøgte: Fjola Hliddal (sag C-216/12) og Pierre-Louis Bornand (sag C-217/12)
   
      Sagens genstand
   
   Anmodning om præjudiciel afgørelse — Cour de cassation — fortolkning af artikel 1, litra u) og i), samt artikel 4, stk. 1, litra h), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet (EFT 1971 II, s. 366), og af bilag II, afsnit A, nr. 1), i aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer, undertegnet i Luxembourg den 21. juni 1999 (EFT 2002 L 114, s. 6) — begrebet »familieydelse« — lovligheden af nationale retsforskrifter om tildeling af en forældreorlovsydelse — en schweizisk statsborger, der bor i Schweiz og arbejder i Luxembourg.
   
      Konklusion
   
   
               1)
            
            
               Artikel 1, litra u), nr. i), og artikel 4, stk. 1, litra h), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, og som ændret ved Rådets forordning (EF) nr. 1606/98 af 29. juni 1998, skal fortolkes således, at en forældreorlovsydelse som den, der er indført ved den luxembourgske lovgivning, udgør en familieydelse som omhandlet i denne forordning.
            
         
      (1)  EUT C 235 af 4.8.2012.